
RAPORT DE  ÎNLOCUIRE
asupra proiectului de lege privind trecerea unui teren, proprietate publică a statului, din administrarea Staţiunii de Cercetare – Dezvoltare Agricolă Suceava, din subordinea Academiei de Ştiinţe Agricole şi Silvice „Gheorghe Ionescu - Şişeşti“ în administrarea Ministerului Economiei şi Finanţelor
În conformitate cu prevederile art.95 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice şi Comisia pentru învăţământ, ştiinţă şi sport au fost sesizate spre reexaminare cu proiectul de lege privind trecerea unui teren, proprietate publică a statului, din administrarea Staţiunii de Cercetare – Dezvoltare Agricolă Suceava, din subordinea Academiei de Ştiinţe Agricole şi Silvice „Gheorghe Ionescu - Şişeşti“ în administrarea Ministerului Economiei şi Finanţelor, transmis cu adresa nr. Plx 740 din 11 martie 2008.
 Proiectul de lege a fost transmis spre reexaminare, în şedinţa din 11 martie 2008 a Camerei Deputaţilor.
Proiectul de lege, potrivit art.75 alin.(1)  din Constituţia României, republicată, şi art.92 alin.(9) din Regulamentul Camerei Deputaţilor, republicat, este de competenţa decizională a Camerei Deputaţilor.

Proiectul de lege a fost adoptat de Senat în şedinţa din 31 octombrie 2007.
 La întocmirea raportului, Comisiile au analizat avizul Comisiei juridice, de disciplină şi imunităţi, avizul Comisiei pentru industrii şi servicii şi avizul Consiliului Legislativ.

Proiectul de lege are ca obiect de reglementare: trecerea unui teren, propietate publică a statului, din administrarea Staţiunii de Cercetare – Dezvoltare Agricolă Suceava, din subordinea Academiei de Ştiinţe Agricole şi Silvice „Gheorghe Ionescu - Şişeşti“ în administrarea Ministerului Economiei şi Finanţelor
 În funcţie de obiectul şi conţinutul său proiectul de lege face parte din categoria legilor ordinare, potrivit prevederilor art. 73 din Constituţia României, republicată.
 În conformitate cu prevederile art. 70 din Regulamentul Camerei Deputaţilor, republicat, membrii comisiilor au reexaminat proiectul de lege sus menţionat, în şedinţa din 9 aprilie 2008 şi respectiv în şedinţa din 14 aprilie 2008.
La dezbaterea proiectului de lege au participat ca invitaţi, în conformitate cu prevederile art. 54  din Regulamentul Camerei Deputaţilor, republicat, domnul Töke István - secretar de stat în cadrul Ministerului Agriculturii şi Dezvoltării Rurale, domnul Hristea Nicolae – director al Departamentului de Cercetare din cadrul Ministerului Agriculturii şi Dezvoltării Rurale şi doamna Liliana Preoteasa – secretar de stat în Ministerul Educaţiei, Cercetării şi Tineretului.
La lucrările comisiei au fost prezenţi 47 de deputaţi, din totalul de 51 de deputaţi membri ai Comisiilor.
 În urma reexaminării Comisiile au hotărât cu unanimitate de voturi adoptarea proiectului de lege în forma prezentată de Senat.
     PREŞEDINTE,                                                   PREŞEDINTE,
Dr. Atilla KELEMEN                            Prof. Univ. Dr. Petre POPEANGĂ

    SECRETAR,                                                          SECRETAR,
Vasile MOCANU                                                     Mihai RADAN
               Expert,                                                                                              Consilier,
   Dr. Gabriela Ciurea                                                                                Vasile Năstăsescu                                                   

